cyanic-selkie/wikianc huggingface dataset:
Ծախս
Մասնավոր, արտաքին և սոցիալական ծախսերի համեմատություն
Արտաքին ծախսերը, ընդհակառակը, այն ծախսերն են, որոնք գնորդից բացի այլ անձինք ստիպված են վճարել գործարքի արդյունքում։ Նման ծախսերի կրող կարող են լինել և՛առանձին անհատներ, և՛ հասարակությունը ընդհանուր առմամբ։ Ուշադրություն դարձրեք, որ արտաքին ծախսերը հաճախ ոչ դրամական են և խնդրահարույց `դրամական արժեքների հետ համեմատությամբ։ Դրանք ներառում են այնպիսի բաներ, ինչպիսիք են աղտոտվածությունը, որոնց համար հետագայում հասարակությունը ստիպված կլինի վճարել ինչ-որ ձևով կամ ինչ-որ պահի, բայց դրանք ներառված չեն գործարքների գների մեջ։
Սոցիալական ծախսերը մասնավոր և արտաքին ծախսերի գումարն են։
Օրինակ ՝ մեքենայի արտադրության արժեքը (այսինքն ՝ հումքի գնման ծախսերը, մեքենայի գործարանի համար հողի հարկի դրույքաչափերը, գործարանի շահարման գլխավոր ծախսերը և աշխատուժի ծախսերը) արտացոլում են արտադրողի մասնավոր ծախսերը (ինչ-որ առումով ՝ նորմալ շահույթ նույնպես կարող է դիտվել որպես արտադրության ծախս (օրինակ, Ison and Wall, 2007, էջ 181)։
Ծախսի գնահատում
Նոր կամ արդեն գոյություն ունեցող ընկերության, արտադրանքի կամ նախագծի բիզնես պլան մշակելիս պլանավորողները սովորաբար կատարում են ծախսերի գնահատում, որպեսզի գնահատեն, թե արդյոք եկամուտները/օգուտները ծածկելու են ծախսերը։ Սա արվում է ինչպես բիզնեսում, այնպես էլ՝ կառավարությունում։ Ծախսերը հաճախ թերագնահատվում են, ինչը հանգեցնում է կատարման ընթացքում գերծախսի։
Ծախս-գումար գնագոյացումն այն է, երբ գինը հավասար է ծախս՝ գումարած վերադրի տոկոս կամ շահույթի մարժա։
Արտադրական ծախսերն ընդդեմ ոչ արտադրական ծախսերի
Արտադրական ծախսերն այն ծախսերն են, որոնք անմիջականորեն ներգրավված են ապրանքների արտադրության մեջ։ Արտադրական ծախսերի օրինակներն են հումքի և աշխատողների հետ կապված ծախսերը։ Արտադրական ծախսը բաժանվում է երեք լայն կատեգորիայի.
1․ Ուղղակի նյութական ծախս,
2․ Ուղղակի աշխատուժի ծախս,
Ոչ արտադրական ծախսերն այն ծախսերն են, որոնք ուղղակիորեն չեն կատարվում արտադրանքի արտադրության մեջ։ Նման ծախսերի օրինակ են վաճառքի անձնակազմի աշխատավարձը և գովազդի ծախսերը։ Ընդհանրապես, ոչ արտադրական ծախսերը հետագայում դասակարգվում են երկու կատեգորիայի.
1․Վաճառքի և բաշխման ծախսեր,
2․Վարչական ծախսեր։
Այլ ծախսեր
Պաշտպանական ծախսը շրջակա միջավայրի վնասը վերացնելու կամ կանխելու բնապահպանական ծախսն է։ Պաշտպանական ծախսերը կազմում են առաջընթացի իրական ցուցանիշի հաշվարկների մի մասը։
Աշխատուժի ծախսերը ներառում են ճանապարհորդության ժամանակը, արձակուրդի ծախսերը, ուսուցման ծախսերը, աշխատանքային հագուստը, սոցիալական ապահովագրությունը, զբաղվածության հարկերը և այլն։
Ճանապարհի ծախսը ճանապարհի արժանիությունը որոշելու ցանցային տերմին է։
Գրականություն
Կատեգորիա:Փող Կատեգորիա:Կանխիկ
Սանտարեն (Պարաբիա)
Սանտարեն (Պարաբիա) (Santarém), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Պիանկո գավառի կազմի մեջ։ Բնակչությունը կազմում է 2606 մարդ՝ 2006 թվականի տվյալներով։ Գրավում է 74,005 կմ2 տարածք։ Բնակչության խտությունը՝ 35,2 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Պարաիբա նահանգի բնակավայրեր
Մայսկոե (գյուղ, Ենիսեյսկի շրջան)
Մայսկոե (Майское), գյուղ Ռուսաստանի Կրասնոյարսկի երկրամասի Ենիսեյսկի շրջանի կազմում։
Բնակչությունը 2012 թվականին գրանցված տվյալներով կազմում էր 541 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1956 թվականին հիմնադրված բնակավայրեր Կատեգորիա:Ռուսաստանի Կրասնոյարսկի երկրամասի Ենիսեյսկի շրջանի բնակավայրեր
Ավրորա (2000)
Ավրորա, ծովային ճամփորդության համար նախատեսված նավ, որ պատկանում է «P&O Cruises» ընկերության նավատորմին։ Նավը կառուցել է Մեյեր Ուերֆթը՝ Պապենբուրգի նավարանում (Գերմանիա)։ Իր ավելի քան 76,000 տոննա քաշով Ավրորան վեցերորդն է P&O Cruises ընկերության՝ ներկայում գործող ութ նավերից։ Նավը պաշտոնապես շահագործվեց 2000 թվականի ապրիլին, իսկ նավի անունը Ավրորա կնքեց Նորին Մեծություն արքայադուստր Աննան Սաութհեմփթոնում (Միացյալ Թագավորություն)։ 2014 թվականին Ավրորա նավը վերանորոգվեց, ինչի արդյունքում այն դարձավ առաջինը P&O ընկերության նավերից, որի քթին ամրացվեց Բրիտանիայի դրոշը՝ թարմացված, նոր ոճով, իսկ ծխնելույզի դեղին գունավորումը փոխարինվեց կապույտով ։
Բնութագիր
Ավրորան միջին չափի նավ է՝ նախատեսված ծովային ճամփորդությունների համար, որի ընդհանուր բարձրությունը 270 մետր է։ Նավի համախառն քաշը 76,152 տոննա է, իսկ տարողունակությունը՝ 8,486 տոննա է։ Նավի 939 խցիկներում կարող է տեղավորվել մինչև 1,878 մարդ, իսկ նավի աշխատակաղմը կարող է համալրվել առավելագույնը մինչև 936 հոգով   ։
Կառուցումը և անվանումը
Ավրորան կառուցել է Մեյեր Ուերֆթը՝ Գերմանիայում։ Նավի կողաթեքելը կառուցվեց 1998 դեկտեմբերին և փորձարկվեց 2000 թվականի հունվարին։ Նավը հանձնել են P&O ընկերությանը 2000 թվականի ապրիլին  ։ P&O Արքայադուստրը ցանկանում էր, որ Ավրորան կառուցվի Միացյալ թագավորությունում, սակայն Բրիտանիայում չէր մնացել այնպիսի չափերի նավարան, որտեղ հնարավոր կլիներ իրականացնել նավի պատվերը։
Նավը մկրտել է Նորին արքայական մեծություն արքայադուստր Աննան 2000 թվականի ապրիլի 27-ին։ Շատպայնի շիշը չկոտրվեց, երբ դիպավ նավի կողին և այդպես էլ առանց բացվելու ընկավ ծովը։ Նմանատիպ պատահարները նավագնացների շրջանում վատ նախանշան են համարվում, և այս միջադեպի հետ են ասոցացնում ու կապում Ավրորայի պատմության ընթացքում ունեցած բազմաթիվ անհաջողությունները   ։
Առաջին ճամփորդություն
Ավրորան առաջին ճամփորդությամբ 2000 թվականի մայիսի մեկին դուրս եկավ ծովային ճամփորդությունների՝ միջերկրյածովյան բազմաթիվ ուղղություններով։ Նավի անձնակազմը հայտնաբերեց տեխնիկական լուրջ խնդիր, և կրուիզը չեղարկվեց ծով դուրս գալուց 16 ժամ անց։ Խնդիրը պտուտակն էր, որ շարքից դուրս էր եկել գերտաքացումից և անհժրաժեշտ էր անհապաղ վերանորոգում, որի ընթացքում նավը չպետք է գործեր ։
Փամելա Դրիմ նավը փրկելու փորձ
2001 թվականի մարտին իր առաջին համաշխարհային ծովային ճամփորդությամբ (կրուիզով) Ավրորան նավարկում էր Թայվանի նեղուցով, երբ կանչեցին «Փամելա Դրիմ»-ին՝ Կամբոջայում գրանցված նավին աջակցելու նպատակով, որի անձնակազմում ռուս սպաներ կային, որ նավաբեկության էին ենթարկվել ալեկոծ ծովում։ Ավրորան դուրս բերեց իր առաջին փրկարարակ նավակները՝ փրկելու կենդանի մնացածների կյանքերը։ Անձնակազմը կարողացավ փրկել 3 ողջ մնացածների կյանք։ Անձնակազմի անդամները ծովի վիճակը բնութագրում են որպես խիստ ալեկոծ, որ ուղեկցվում էր գրեթե 5 մետրի (16 ոտնաչափի) հասնող քամիներով։ Ավրորայի պտուտակը (պրոպելլերը) վնասվեց նավաբեկորներից․ պտուտակը զննեցին Սինգապուրում, ուր ջրասուզորդներն այն փայլեցրին։ Շարքից դուրս եկած պտուտակն աստիճանաբար փոխարինվեց ցամաքի նավանորոգարանում Սաութեմփթոնում 2001 թվականի դեկտեմբերին ։
Ծանոթագրություններ
Կատեգորիա:Ուղևորանավեր
Իմ հայրը գրել է պոռնո (փոդքասթ)
Իմ հայրը գրել է պոռնո (My Dad Wrote a Porno), շաբաթական բրիտանական փոդքասթ։ Վարողներն են Ջեյմի Մորթոնը, Ջեյմս Քուփորը և Էլիս Լևինը։ Ամեն թողարկման մեջ Մորթոնը կարդում է «Բելինդան թարթեց» էրոտիկ վեպից մի գլուխ։ Գրքի հեղինակն է Մորթոնի հյուսիսիռլանդացի հայրը, որի կեղծանունն է Ռոքի Ֆլինթսթոուն։ Երեքը ամեն թողարկում կարդում և քննարկում են գիրքը։ «Իմ հայրը գրել է պոռնո» փոդքասթը անվանվել է 2016 թվականի ամենալավ փոդքասթը տարբեր կայքերի կողմից ։ Հանրաճանաչություն ձեռք բերելուց հետո պոդքասթին միացել են տարբեր հայտնի հյուրեր, որոնք Ռեյչլ Բլում, Շարլոտ Քրոզբի , Ջո Լայցեթ , Թոմաս Միդլդիչ , Դեյզի Ռիդլի , Մայքլ Շին և Էլայջա Վուդն են։ Առաջին եթերաշրջանը հրատարակվել է որպես մեկնաբանություններով և խաղերով գիրք։
(3193) Էլլիոտ
Միջին հեռավորությունը Արեգակից կազմում է 2,296312 ա. մ., առավելագույնը մոտենում է 2,0523 ա. մ. հեռավորության վրա և հեռանում 2,5403 ա. մ. ։ Արեգակի շուրջ մեկ ամբողջական պտույտ է կատարում 1271 երկրային օրվա ընթացքում, իր ուղեծրով շարժվելով միջինում 0,283242 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,73° անկյուն։
Արտաքին հղումներ
Կատեգորիա:1982 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ինգրիդա Շիմոնիտե
Ինգրիդա Շիմոնիտե (Ingrida Šimonytė, ), լիտվացի կին պետական, քաղաքական գործիչ, 2020 թվականի նոյեմբերի 24-ից երկրի վարչապետն է ։ 2009-2012 թվականներին եղել է Լիտվայի ֆինանսների նախարարը, իսկ 2019 թվականի Լիտվայի նախագահական ընտրություններին՝ Պահպանողական կուսակցությունը ներկայացնող թեկնածու։
Կենսագրություն
Ինգրիդա Շիմոնիտեն ծնվել է 1974 թվականի նոյեմբերի 15-ին Վիլնյուսում։ Ավարտել է Վիլնյուսի համալսարանը՝ տնտեսագիտական ֆակուլտետի բիզնես կառավարման ոլորտում ստանալով բակալավրի աստիճան։ Բիզնես կառավարման մագիստրոսի աստիճան ստացել է Ստոկհոլմի տնտեսագիտական դպրոցում։
1997-2001 թվականներին աշխատել է Լիտվայի ֆինանսների նախարարության հարկային բաժնում։ 2004-2009 թվականներին ֆինանսների նախարարության քարտուղարն էր։ 2013 թվականին նշանակվել է Լիտվայի բանկի վարչության նախագահի տեղակալ։ Աշխատանքային պարտականությունների կատարմանը զուգահեռ տնտեսագիտություն է դասավանդել Միջազգային հարաբերությունների և քաղաքական գիտությունների ինստիտուտում, ինչպես նաև պետական ֆինանսներ՝ ISM մենեջմենթի և էկոնոմիկայի համալսարանում։ Հրաժարական է տվել 2016 թվականի հոկտեմբերի 31-ին՝ Վիլնյուսում Անտակալնիսի ընտրատարածքից Սեյմի պատգամավոր ընտրվելու կապակցությամբ։
2018 թվականի նոյեմբերի 4-ին 78.71 % արդյունքով հաղթել է փրայմերիզում (բաց նախնական ընտրություն) որպես 2019 թվականի Լիտվայի նախագահական ընտրություններում Հայրենիքի միություն-Լիտվայի քրիստոնյա դեմոկրատների թեկնածու՝ առաջ անցնելով իր մրցակցից՝ դիվանագետ Վիգաուդաս Ուշացկասից։
Համաձայն 2018 թվականի նոյեմբերի 9-26-ը Baltijos tyrimai ընկերության անցկացրած հարցման՝ Շիմոնիտեի նախագահական վարկանիշը կազմում է 18,7 % և ունի աճման միտում։ Սակայն նա դեռ երկրորդ տեղում է՝ հետ մնալով 23,2 % արդյունք ունեցող Գիտանաս Նաուսեդայից ։
2020 թվականի հոկտեմբերի խորհրդարանական ընտրություններում տարած հաղթանակից հետո Հայրենիքի միություն-Լիտվայի քրիստոնյա դեմոկրատներ կուսակցությունը, որի ցուցակը գլխավորել է Շիմոնիտեն, 2020 թվականի նոյեմբերի 25-ին Լիտվայի նախագահ Գիտանաս Նաուսեդան իր դեկրետով (նույն օրը ուժի մեջ մտնող) Ինգրիդա Շիմոնիտեին նշանակել է վարչապետ ։
Ամուսնացած չէ, երեխաներ չունի։ Բացի լիտվերենից ազատ տիրապետում է անգլերենին, ռուսերենին և լեհերենին։
Արտաքին հղումներ
Կատեգորիա:Լիտվայի քաղաքական գործիչներ Կատեգորիա:Պետության գործող ղեկավարներ Կատեգորիա:Ֆինանսների նախարարներ Կատեգորիա:Կառավարության կին ղեկավարներ Կատեգորիա:21-րդ դարի կին քաղաքական գործիչներ Կատեգորիա:Լիտվացի տնտեսագետներ Կատեգորիա:Լիտվացի պետական գործիչներ
Զաբավնոե (գյուղ, Իզյումի շրջան)
Զաբավնոե (Забавне), գյուղ Ուկրաինայի Խարկովի մարզի Իզյումի շրջանում։ Հիմնադրվել է 1975 թվականին։
2001 թվականի տվյալներով Զաբավնոե գյուղում բնակվում էր 197 մարդ։ Բնակավայրը զբաղեցնում է 0,379 կմ² տարածք։ Բնակչության խտությունը կազմում էր 519,79 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Իզյումի շրջանի բնակավայրեր Կատեգորիա:Ուկրաինայի գյուղեր Կատեգորիա:1975 թվականին հիմնադրված բնակավայրեր
Կամենոե (գյուղ, Լեբեդինի շրջան)
2011 թվականի տվյալներով Կամենոե գյուղում բնակվում էր 700 մարդ։
Արտաքին հղումներ
Կատեգորիա:Ուկրաինայի Սումիի մարզի Լեբեդինի շրջանի բնակավայրեր Կատեգորիա:Ուկրաինայի գյուղեր
Արչիբալդ Գեյկի
Արչիբալդ Գեյկի (Archibald Geikie, ), շոտլանդացի երկրաբան։ 1865 թվականին եղել է Լոնդոնի թագավորական ընկերության անդամ, 1908-1913 թվականներին Լոնդոնի թագավորական ընկերության նախագահ, Ռուսաստանի գիտությունների ակադեմիայի օտարերկրյա պատվավոր անդամ ։
Կենսագրություն
Արչիբալդ Գեյկին ծնվել է 1835 թվականի դեկտեմբերի 28-ին, Էդինբուրգ քաղաքում։ Երաժշտագետ Ջեյմս Ստյուարդ Գեյկինի և  Իզաբելլա Թոմի առաջնեկն է եղել։ Նրա եղբայրը՝ Ջեյմս Գեյկին,  նույնպես երկրաբան է եղել։ Նա կրթությունը ստացել  է Էդինբուրգի ավագ դպրոցում, այնուհետև ուսումը շարունակել է քաղաքի համալսարանում։
Անձնական կյանք
1871 թվականին Արչիբալդ Գեյկին ամուսնացել է Ալիս Գաբրիել Անն Մարի Պինատելի հետ, ով եղել է Լիոնի Եվգենի Պիգնատելի դուստրը։ Նրանք ունեցել են որդի՝ Ռոդերիկը, որին սպանել են պատանի տարիքում,  և երեք դուստր՝ Լյուսին, Էլսին և Գաբրիելը։
Կարիերա
1855 թվականին նշանակվել է Բրիտանական երկրաբանական ծառայության օգնական։ Տիրապետելով ինչպես մուրճին,  այնպես էլ գրչին, նա ստեղծել է իր աշխատանքների ցուցակը՝ «Քարի կտորի պատմությունը»  կամ «Երկրաբանի նոթատետրի ժողովածուն» (1858 թվական)։ Նրա ունակությունները գրավել են իր ղեկավարի՝  Ռոդերիկ Մուրչիսոնի ուշադրությանը, որի հետ նա ընկերություն է արել ողջ կյանքի ընթացքում, և այնուհետև դարձել է նրա կենսագիրը ։
Մուրչիսոնի հետ նրա ամենավաղ աշխատանքները կատարվել են Շոտլանդական լեռնաշխարհի թերթաքարերի բարդ շրջաններում։ 1862 թվականին, նրանց համատեղ ջանքերով, հրատարակվել է Շոտլանդիայի փոքր երկրաբանական քարտեզը։ Իսկ 1892 թվականին Գեյկը թողարկել է ավելի մեծ քարտեզ։ 1863 թվականին նա հրատարակել է  «Շոտլանդիայի սառցադաշտային դրեյֆի երևույթների մասին» հոդվածը Գլազգոյի «Երկրաբանական ընկերության գործարքներ» բաժնում, որում առաջին անգամ հստակորեն պատկերել է այդ երկրում սառույցի ազդեցության հետևանքները ։
1871-1882 թվականներին Էդինբուրգ քաղաքի համալսարանում աշխատել է երկրաբանության դասախոս ։ 1882 թվականին նշանակվել է Լոնդոնի Երկրաբանական թանգարանի տնօրեն և Մեծ Բրիտանիայի երկրաբանական ծառայության գլխավոր տնօրեն։
Մատա Սետենտրիունալ Պերնամբուկանայի գավառ
Մատա Սետենտրիունալ Պերնամբուկանայի գավառ (Microrregião da Mata Setentrional Pernambucana), գավառ Բրազիլիայի Պերնամբուկու նահանգում։ Մտնում է Մատա Պերնամբուկանայի գավառի մեջ։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Պերնամբուկու նահանգի գավառներ
Գյավուրլի
Գյավուրլի, գյուղ Արևմտյան Հայաստանում, Կիլիկիայի Հալեպի նահանգում։
Տես նաև
Կատեգորիա:Արևմտյան Հայաստանի գյուղեր
Մայսկոե (գյուղ, Մոնաստիրշչինսկի շրջան)
Մայսկոե (Майское), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։
Սանտոլին
Սանտոլին, պատկանում է բարդածաղկավորների ընտանիքին։ Հայրենիքը հարավային Եվրոպան է։
Մշակում
Բազմացվում են կտորներով, բազմացման կամ ցանկարկղերում լցված մաքուր լվացված ավազով։ Կտրոնները կարելի է վերցնել աշնան սկզբներին՝ բաց գրունտից, կամ ձմռանը՝ ջերմատներում 10-12° ջերմության տակ պահվող մայրակներից։ Կտրոների համար օգտագործվում են դալար շիվերը, որոնք, սովորաբար, 15-18° ջերմության տակ արմատակալում են 20-30 օրվա ընթացքում։ Կիսափայտացած կամ փայտացած ճյուղերից վերցրած կտորները կամ բոլորովի չեն արմատակալում, կամ արատակալում են մեծ դժվարությամբ՝ 2-2,5 ամսում։ Կանաչ սանտոլինի կտորները համեմատաբար ավելի հաջող են արմատակալում քան գորշագույնինը։ Արմատակալած կտրոնները որոշ ժամանակ անհրաժեշտ է թողնել տեղում, որպեսզի արմատային սիստեմը ամրանա։ Այդ նպատակով ավազի շերտի տակ նախօրոք պետք է լցնել պարարտ և փափուկ հող, խառնած ավազի հետ։ Ժամանակից վաղ հանած, դեռ լրիվ չարմատակալած կտրոնները հաճախ չորանում են այդ պատճառով էլ պետք է ստուգել կտրոնների արմատակալման աստիճանը, երբեմն այս կամ այն բույսը։ Արմատակալած կտրոնները տնկում են 7 սմ-անոց թաղարների կամ սածիլման արկղերի։ Գարնանը դրանք փոխադրում են ջերմոցներ՝ արևին և դրսի օդին ընտելացնելու համար։
Օգտագործում
Օգտագործվում է գորգային ձևավորումներում, արաբանախշերում, ծաղկաթմբերում՝ նուրբ գծեր և ժապավեններ պատրաստելու համար։ Ծաղկային ձևավորումներում բույսերը տնկում են մեկը մյուսից 5-6, իսկ մեկ տարեկանից ավելի մեծ բույսերը՝ 10-15 սմ հեռավորության վրա։ Վերջիներս օգտագործվում են ավելի մեծ մասսիվներում և լանդշաֆտային տիպի տնկարաններում։
Գրականություն
Կատեգորիա:Բարդածաղկավորներ
Առաջարկություն (պիես)
«Առաջարկություն» («Предложение»), Անտոն Չեխովի պիեսը մեկ գործողությամբ, որը նա ավարտել է 1888 թվականի նոյեմբերին։ Առաջին անգամ բեմադրել է Մայրաքաղաքային արտիստական խմբակը 1889 թվականի ապրիլի 12-ին Սանկտ Պետերբուրգում։
Սյուժե
Գործողությունները ծավալվում են Չուբուկովի կալվածքում։ Իվան Վասիլևիչ Լոմովը գալիս է իր հարևանի՝ Ստեպան Ստեպանովիչ Չուբուկովի մոտ՝ խնդրելով նրա դստեր ձեռքը։ Չուբուկովը երջանիկ է, որ Լոմովը եկել է դրա, այլ ոչ թե պարտք վերցնելու համար, և կանչում է աղջկան։ Նատալյա Ստեպանովնայի հետ մենակ մնալուց հետո Իվան Վասիլևիչն սկսում է նախապես պատրաստված խոսքը, որում հիշատակում է նաև իբր Լոմովներին պատկանող Եզան Մարգագետինների մասին։ Բայց Նատալյա Ստեպանովնան վրդովված ընդհատում է նրան՝ պնդելով, որ այդ տարածքը պատկանում է Չուբուկովներին։ Սկանդալ է հասունանում։ Վեճին միացած Ստեպան Ստեպանովիչը Լոմովին դուրս է վռնդում տնից։
Իմանալով այցի նպատակը՝ Նատալյա Ստեպանովնան պահանջում է վերադարձնել Լոմովին։ Նա պատրաստ է ընդունել, որ Եզան Մարգագետինները պատկանում են Լոմովներին, և սկսում է շեղող խոսակցություն որսի մասին։ Բայց անմիջապես նոր վեճ է բռնկվում, թե ում որսորդական շունն ավելի լավը՝ Լոմովների Ուգադայը, թե Չուբուկովների Օտկատայը։ Վեճը վերսկսվում է նոր ուժով, երբ նրանց է միանում Ստեպան Ստեպանովիչը։ Լոմովն ուշագնաց է լինում, և հազիվ նա ուշքի է գալիս, Ստեպան Ստեպանովիչը արագ օրհնում է նրանց ամուսնությունը։ Նատալյա Ստեպանովնան և Լոմովը շարունակում են վիճել շների մասին։ «Դե, սկսվում է ընտանեկան երջանկությունը։ Շամպա՛յն»,– ավարտում է կատակերգություն Չուբուկովը։
Թատերական բեմադրություններ
«Առաջարկություն» պիեսի հաջող հաջողություն է ունեցել Սանկտ Պետերբուրգում և Մոսկվայում և կարճ ժամանակում հայտնի դարձել ամբողջ Ռուսաստանի տարբեր փոքր քաղաքներում ։ Ալեքսանդր III թագավորը հավանել է պիեսը, երբ այն ներկայացվել է իր համար ։
Արտաքին հղումներ
Կատեգորիա:Անտոն Չեխովի պիեսներ Կատեգորիա:Բնօրինակում անաղբյուր հոդվածներ
Օլիաստրա (գավառ)
Օլիաստրա (provincia dell'Ogliastra), (provìntzia de s'Ogiastra), գավառ Իտալիայի Սարդինիա ինքնավար մարզի արևելյան հատվածում։ Օլիաստրան Սարդինիայի առաջատար պրովինցիան է։ Այն տարածաշրջանում ունի ամենափոքր բնակչությունը ՝ 57642 բնակիչ ։ Մեկ քառ. կմ-ում բնակչությունը հասնում է 31.08-ի։ Նախագահը Բրունո Պիլիան է ։ Այն գրեթե համապատասխանում էր միջնադարյան Աուգլիաստրային։ Գավառն ունի 26 կոմունա ։
Օլիաստրա պրովինցիան ունեցել է երկու մայրաքաղաք` Տորտոլին և Լանուզեին ։ 2012 թվականի մայիսի 6-ին Սարդինիայի տարածաշրջանային հանրաքվեում տեղի ունեցավ որոշ պրովինցիաների վերացման և մի շարք այլ հարցերի վերաբերյալ ժողով։ Այդ գավառների վերափոխման կամ վերացման առաջարկը հավանության է արժանացել 2012 թվականի մայիսի 24-ին Սարդինիայի տարածաշրջանային խորհրդի կողմից։ Դրա շնորհիվ Օլիաստրային հանձնարարվեց ստեղծել նոր վարչական մարմին կամ վերացնել 2013 թվականի մարտի 1-ին ընդունած որոշումը, սակայն սահմանադրական փոփոխությունների այս ժամկետը երկարացվել է մինչև 2013 թվականի հուլիսի 1-ը  ։ 2013 թվականի հունիսի 28-ին թիվ 15 մարզային օրենքի համաձայն՝ գավառին թույլատրվեց շարունակել գործունեությունը ։
Գավառը հյուսիսից սահմանակից է Կալիարիին, իսկ հարավից Նուորո պրովինցիային ։ Օլիաստրան հիմնադրվել է 2001 թվականին, երբ երկու անգամ ավելացվեց սարդինյան գավառների թիվը։ Այն ընդգրկում է Ֆլումենդոսա գետը և Բասո Ֆլումենդոսայի լիճը, ինչպես նաև Գեննարգենտու ազգային պարկը։ Օլիաստրա անունն առաջացել է գավառի ձիթենու ծառերի անվանումից, որը հայտնի է որպես olivastri։ Այն տեղակայված է Տիրենյան ծովում ։
Արտաքին հղումներ
Կատեգորիա:Իտալիայի գավառներ Կատեգորիա:Իտալիայի վարչական բաժանում
Mogwai
Mogwai անվանումը վերցված է չինարենից և մոտավորապես նշանակում է «հոգի» կամ «չար հոգի», ինչպես նաև «հրեշ», «սատանա»։ Կիթառահար Ստյուարտ Բրեյթսվեյտի խոսքերով` անվանումը վերցված է «Գրեմլիններ» ֆիլմից և խմբի համար մեծ նշանակություն կամ խորը իմաստ չունի։
Արտաքին հղումներ
Կատեգորիա:Երաժշտական խմբեր Կատեգորիա:Շոտլանդական երաժշտություն Կատեգորիա:Բրիտանական երաժշտական խմբեր Կատեգորիա:Բրիտանական ռոք երաժշտական խմբեր Կատեգորիա:1995 հիմնադրված երաժշտական խմբեր
Մարտին Քարամյան
Կենսագրություն
Թբիլիսիի հայկական մանկավարժական ուսումնարանն ավարտելուց հետո սովորել է Թբիլիսիի համալսարանի հայկական բաժանմունքի հայոց լեզվի և գրականության բաժնում, ավարտել է 1941 թվականին, 1941-1956 թվականներին ծառայել է խորհրդային բանակում։ մասնակցել է Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողություններին։ 1931-1932 թվականներին եղել է Վրացական ԽՍՀ Աղբուլաղի (այժմ՝ Թեթրիծղարոյի) շրջանային «Կոլխոզային ուղի» թերթի հայկական բաժնի վարիչ, 1932-1933 թվականներին՝ Երևանի «Ավանգարդ» թերթի գյուղբաժնի վարիչ, 1934-1937 թվականներին՝ «Կոլխոզային ուղի» թերթի պատասխանատու քարտուղար, 1937-1941 թվականներին՝ Վրաստանի ռադիոկոմիտեի հայկական հաղորդումների խմբագիր։ 1940 թվականին դարձել է ԽՄԿԿ անդամ։ 1956-1964 թվականներին ավագ խմբագիր էր Վրաստանի ռադիոկոմիտեի հայկական հաղորդումների խմբագրությունում։ Ղեկավարել է ՎԽՍՀ գրողների միության հայկական մասնաճյուղը (1964-1974)։ 1964-1971 թվականներին աշխատել է «Սովետական Վրաստան» թերթում որպես բաժնի վարիչ, 1972-1976 թվականներին՝ «Մերանի» հրատարակչությունում որպես ավագ խմբագիր։ Հեղինակ է քնարական բանաստեղծությունների («Ցասման կրակ», 1945, «Մտերիմ խոսքեր», 1952, «Հայրենիքի ճամփաներում», 1961, «Դարի բովում», 1975, «Ձմեռնամուտի արշալույս», 1982), պատմվածքների, հուշերի («Աշխարհը Լալվարից», 1972, «Ապրած տարիներ», 1978) ժողովածուների։ Ռուսերեն լույս են տեսել նրա «Գովք աշնան» ժողովածուն (Թբիլիսի, 1965), վրացերեն՝ «Կյանքի ուղիներ» (Թբիլիսի, 1973), «Տարիներ և հանդիպումներ» (Թբիլիսի, 1984) գրքերը։ Պարգևատրվել է Կարմիր աստղի և «Հայրենական պատերազմի» I աստիճանի շքանշանով։ Քարամյանը թարգմանություններ է կատարել վրաց գրողների ստեղծագործություններից («Հարազատ ձայներ», մաս 1-2, 1961-1963, ժողովածուներ)։
Մայամի Բիչ
Մայամի Բիչ (Miami Beach), առողջարանային քաղաք ԱՄՆ Ֆլորիդա նահանգում, Մայամիի արվարձան է ։
Մարտին Քարամյան
Թարգմանություններ (վրացերենից)
Կատեգորիա:1912 ծնունդներ Կատեգորիա:Մարտի 25 ծնունդներ Կատեգորիա:1993 մահեր Կատեգորիա:Դեկտեմբերի 30 մահեր Կատեգորիա:20-րդ դարի արևելահայ բանաստեղծներ Կատեգորիա:20-րդ դարի արևելահայ արձակագիրներ Կատեգորիա:Հայ թարգմանիչներ Կատեգորիա:Երևան քաղաքում մահացածներ Կատեգորիա:Վրացերենից հայերեն թարգմանիչներ Կատեգորիա:Թբիլիսիի պետական համալսարանի շրջանավարտներ Կատեգորիա:ԽՍՀՄ գրողների միության անդամներ Կատեգորիա:ԽՄԿԿ անդամներ Կատեգորիա:Հայրենական մեծ պատերազմի մասնակիցներ Կատեգորիա:Կարմիր աստղի շքանշանի ասպետներ Կատեգորիա:Հայրենական պատերազմի 1-ին աստիճանի շքանշանակիրներ
Մայամի Բիչ
Նկարագրություն
Գտնվում է Բիսքեյնի ծոցի և Ատլանտյան օվկիանոսի միջև ընկած մի կղզում։ Ծոցը բաժանում է Մայամի Բիչը Մայամի քաղաքից։
Քաղաքը հաճախ հիշատակվում է Մայամի քաղաքի հետ՝ «Մայամի» ընդհանրացված հասկացությամբ՝ չնայած որ այն առանձին մունիցիպալիտետ է։ 2000 թվականի մարդահամարի տվյալներով՝ քաղաքն ունեցել է 87.933 բնակչություն, որի 55,5%-ն այլ երկրներից արտագաղթածներ էին։ 2005 թվականին բնակչության թիվը նվազել է մինչև 87 925 մարդ։ 1982 թվականին բնակչության մեծամասնությունը (60 հազար կամ 62%) հրեաներ էին, իսկ 2004 թվականին ՝ ընդամենը 19%-ը կամ 16.5 հազարը ։
Մայամի Բիչը Միացյալ Նահանգների ամենահայտնի հանգստավայրերից է։
Պատմություն
1979 թվականին Մայամի Բիչի պատմական շրջան Art Deco-ն ընդգրկվել է պատմական վայրերի ազգային գրանցամատյանում։ Art Deco շրջանը Ար-դեկո ճարտարապետության ամենամեծ հավաքածուն է աշխարհում և ներառում է հարյուրավոր հյուրանոցներ, տներ և այլ օբյեկտներ, որոնք կառուցվել են 1923-1943 թվականներին ։
Մայամի Բիչում է սպանվել Ջաննի Վերսաչեն։
Բորովսկոե (գյուղ, Պոչինկովսկի շրջան)
Բորովսկոե (Боровское), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 44 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Պոչինկովսկի շրջանի բնակավայրեր
Կիսականոնավոր բազմանիստ
Կիսականոնավոր բազմանիստեր, տարբեր ուռուցիկ բազմանիստեր՝ որոնք կանոնավոր չլինելով, կրում են դրանց որոշ հատկությունները, օրինակ, բոլոր նիստերը հավասար են կամ բոլոր նիստերը կանոնավոր բազմանկյուններ են, կամ ունեն որոշակի տարածական համաչափություններ։ Սահմանումը կարող է որոշակի ձևով փոփոխվել, բայց առաջին հերթին դրանք արքիմեդյան մարմիններն են։
Արքիմեդյան մարմիններ
Կիսկանոնավոր բազմանիստեր առաջին անգամ կառուցել է Արքիմեդը, բայց աշխատանքները կորուստի են մատնվել։
Կատալանյան մարմիններ
Արքիմեդյան մարմիններին նման մարմինները կոչվում են կատալանի մարմիններ, ունեն կոնգրուենտ նիստեր (կարող են վերադրվել շարժման, պտույտի կամ անդրադարձման շնորհիվ, համընկնելի են)։ Կատալանի մարմիններին հաճախ անվանում են նաև կիսականոնավոր բազմանիստեր, այդ դեպքում կիսականոնավոր են համարվում արքիմեդի և կատալանի մարմինները։ Արիմեդյան մարմինները կիսականոնավոր են այն իմաստով, որ նրանց նիստերը կանոնավոր բազմանկյուններ են, իսկ կատալանի մարմիններում նիստերը նույնն են, բայց կանոնավոր բազմանկյուններ չեն։ Երկու դեպքում էլ պահպանվում են տարածական համչափութայն տեսակներից մեկի պայմանները (քառանիստային, ութանիստային և քսանանիստային)։ Կիսականոնավոր է համարվում այն մարմինները, որոնցում բացակայում է հետևյալ հատկություններից (առաջին երկուսից) գոնե մեկը։
Արքիմեդյան մարմիններում բացակայում է երկրորդ հատկությունը, իսկ կատալանի մարմիններում բացակայում է առաջին հատկությունը, բայց երրորդ հատկությունը բոլորում պահպանվում է։
Գոյություն ունի 13 արքիմեդի մարմին, որից երկուսը (սրաքիթ խորանարդ և հարթաքիթ տասներուանիստ) հայելային համաչափություն չունեն, և ունեն աջ և ձախ ձևերը։ Համապատասխանաբար 13 կատալանի մարմին։
Այլ
Բացի արքիմեդի և կատալանի մարմինների,գոյություն ունի բազմանկյունների անվերջ շարք, որոնք հարում են կիսականոնավորներին (հավասար կողերով պրիզմաներ և հակապրիզմաներ)։
Արտաքին հղումներ
=Ծանոթագրություններ =
Կատեգորիա:Երկրաչափություն
Հուդա Իսկարիովտացի
Հուդա Իսկարիովտացի (יהודה איש קריות, Եհուդա իշ-Կրայոտ, ), քրիստոնեությունում՝ Հիսուս Քրիստոսի 12 առաքյալներից մեկը, որի մատնությունը թույլ տվեց հրեա քահանայապետերին բռնել և խաչելության դատապարտել Հիսուս Քրիստոսին։
Հուդա Իսկարովտացու ծագումը
Ավետարանում Հուդա Իսկարիովտացու անունն առաջին անգամ հանդիպում է Տասներկու առաքյալների ընտրության ժամանակ։ Այդ ընտրությունը ներկայացնում են համատես Ավետարանների 3 հեղինակները (Մատթ. 10:2-4, Մարկ. 3:16-19, Ղուկ. 6:14-16)։ Ավետարանում Հուդայի ծննդյան վերաբերյալ տեղեկություններն առավել քան աղքատիկ են։ Առաքյալները բոլորը գալիլիացիներ էին, չնայած որ ոմանց ծննդավայրը ակնհայտ կերպով տրված չէ։ Սակայն Գործք առաքելոցում բազմության կողմից ասված «Չէ՞ որ սրանք բոլորը, որ խոսում են, գալիլիացիներ են» (Գործք. 2:7) արտահայտությունը մեզ բացահայտում է Տասներկուսի գալիլիական ծագումը։ Միայն ոմանք Հուդա Իսկարիովտացուն փորձում են գալիլիացի չհամարել։ Այս հարցի ճշտման համար անդրադառնանք Հուդայի՝ «Իսկարիովտացի» կոչմանը։ «Իսկարիովտացի» բառը համարում են կազմված 2 բաղադրիչից՝ «իշ», որ նշանակում է այր, մարդ, և «Կարիոտ», որ քաղաքի կամ գյուղի անվանում է։ Հետագայում որոշ ասորական և հայկական թարգմանություններում Հուդային անվանեցին նաև «Կարիոտացի», «Սկարիոտացի» ։ Կարիոտը (Կերիոտ, Կարիովտ, Կարիավոթ, Ասովր) պատկանում էր Հակոբի որդի Հուդայի ցեղին (հմմտ. Հեսու 15:25, Երեմ. 48:24)։ Կարիոթը, սակայն, դուրս էր Գալիլիայից, ինչի համար էլ Հուդա Իսկարիովտացուն գալիլիացի չեն համարում։ Ըստ Մաղաքիա արք. Օրմանյանի ոչ թե ինքը Հուդան էր բուն Իսկարիովտացի, այլ հայրը՝ Սիմոնը (Հովհ. 6:72), որ հավանաբար գաղթել էր Կարիովտից և բնակություն հաստատել Գալիլիայում, ինչի հետևանքով էլ «Իսկարիովտացի» անունը հորից անցել էր որդուն։ Իսկարիովտացի անվան այլ բացատրություն է, թե այն ծագել է որպես ածական արամերեն «շեքայիրա» արմատից, որ թարգմանվում է ստախոս, կեղծավոր։ Մեկ այլ բացատրությամբ այն առաջացել է եբրայերեն «էշկար»՝ առևտուր, ապրանք բառից։ Տասներկուսի շարքում թեպետ Հուդան միշտ վերջինն է հիշվում, բայց ամենայն հավանականությամբ դա ավետարանիչների միտումնավոր դասավորության հետևանք է՝ կապված Իսկարիովտացու իրագործած մատնության հետ։ Ենթադրելի է, որ Հուդան պատվով ու կարգով էլ վերջինը չէր, քանի որ Հիսուսն առաքելական խմբի գանձապահի ու մատակարարի պաշտոնը նրան էր վստահել և ինչ նպաստ, որ նվիրվում էր իրենց ապրուստի համար, պահողը Հուդան էր, և ինչի կարիք, որ ունեին, գնողն ու պատրաստողը դարձյալ նա էր (հմմտ. Հովհ. 12:6, 13:29)։ Սրանից էլ ենթադրելի է դառնում, թե Հուդան ոչ թե ձկնորս էր, այլ՝ մաքսավոր։
Խոսելով Հուդայի մասին Հովհաննես Ավետարանիչն ասում է, որ նա գող էր (Հովհ. 12:6)։ Այս հատկանիշը կապված է Բեթանիայում՝ բորոտ Սիմոնի տանը Հիսուսի մասնակցած ընթրիքի ժամանակ տեղի ունեցած միջադեպի հետ (Մատթ. 26:6-13, Մարկ. 14:3-9, Հովհ. 12:2-8)։ Ընթրիքի ընթացքում Ղազարոսի քրոջ՝ Մարիամի կատարած օծումը (սա, ի դեպ, հյուրին մեծարելուև գնահատելու յուրահատուկ սովորույթ էր) ոմանց աչքին անիմաստ շռայլություն է թվում։ Դրա դեմ հատկապես արտահայտվում է Հուդան՝ ասելով, թե Վարդապետին պատվելու համար յուղի փոքր քանակն էլ կբավարարեր, մինչդեռ 300 դենար (իսկ սա, ըստ երևույթին մեծ գումար էր) արժեցող նարդոսյան անուշահոտ յուղը կարելի էր վաճառել և ողորմություն անել աղքատներին (Հովհ. 12:4-5)։ Հուդայի այս հանդիմանությանը արձագանքում են նաև մյուս առաքյալները (Մատթ. 26:8-9, Մարկ.14:4-5)։ Բայց եթե առաքյալները դիտողությունը անում էին մղված ազնիվ նախանձախնդրությունից, ապա Հուդան դրդվեց նախանձից, քանի որ «Նա այս ասաց ոչ թե նրա համար, որ աղքատների համար էր հոգում, այլ որովհետև գող էր և գանձարկղը ինքն էր պահում, և ինչ որ այնտեղ դրվում էր, ինքն էր վերցնում» (Հովհ. 12:6)։
Ինչո՞ւ էր Հուդան առաքյալների շարքում
Եկեղեցու հայրերը և, առհասարակ, ավետարանի մեկնիչները այս հարցին տալիս բազմազան բացատրություններ, որոնց հիմքը նույնն է՝ ներողամտությունը, ինչպես Պողոս առաքյալն էլ է ասում. «Նա /Քրիստոսը/ կամենում է, որ բոլոր մարդիկ փրկվեն և հասնեն ճշմարտության գիտությանը» (Ա Տիմ. 2:4)։ Իսկարիովտացին նախ բարի էր, երբ Քրիստոսից առաքելության կոչվեց, բայց հետո ընկավ ագահության մեղքի մեջ, որն արծաթասիրությունն էր։ Իսկ Հիսուս համբերությամբ տանում էր նրա այդ մոլուցքը որպես օրինակ մեզ, քանզի մենք էլ համբերությամբ պիտի տանենք մեղանչած եղբորը, որքան հնարավոր է ծածուկ և այնքան ժամանակ պիտի սպասենք, քանի դեռ նա դարձի չի եկել։ Ըստ Ամբրոսիոսի՝ Փրկիչն «ընտրեց նաև Հուդային ոչ թե անգիտության հետևանքով, այլ՝ շրջահայեցության. Քրիստոս պիտի մատնվեր նրանից…»: Ուշ շրջանի որոշ մեկնաբաններ առաջ են քաշում այլ բացատրություններ։ Ինչպես դրախտում առկա էր օձը (Ծննդ. 3:1-13), կամ Նոյյան տապանում՝ Քամը (Ծննդ. 7:13), այնպես էլ Փրկչի աշակերտների մեջ հայտնվեց Հուդան։ Եվ, բացի այս, Հուդան միակը չէր հազարավոր այն կեղծավորների մեջ, որոնց համար կրոնը խարդավանքի առարկա էր։ Քանի որ Հուդան անհագ էր արծաթասիրության մեջ, Հիսուս կամեցավ նրան տալ գանձանակը, որպեսզի Իսկարիովտացին, ձեռքում ունենալով դրամը, հեռու մնա աղտից։ Հիսուսը «կամենում էր», որ Հուդան գողանա գանձանակի արծաթը, իսկ հանուն արծաթի չվաճառի Տիրոջը, բայց նա՝ Հուդան, երկու մեղքերն էլ գործեց։ Հիսուս ներքուստ ճանաչում էր Հուդային՝ որպես վատ և պարզ միտք չունեցող մեկի, ուստի նրան չուղարկեց քարոզելու, այլ պահեց իր մոտ՝ կենցաղային տարբեր գործերի համար։ Շատ հավանական է նաև, որ վստահության նման ցուցաբերությամբ Քրիստոս ուզում էր ազդել Հուդայի վրա, նրա մեջ սեր և նվիրվածություն առաջացնել Իր հանդեպ։ Սակայն Հուդան չափազանց կապված էր դրամին և դրա համար էլ չարաշահում էր Քրիստոսի վստահությունը։ Տեղին է նկատել, որ Հուդայի անհավատարիմ գանձապահությունը մինչև վերջին ժամանակները, մինչև Բեթանիայի ընթրիքի օրը, հայտնի չէր Առաքյալներին, որոնք առևտրի մեջ գտնվող, վաճառականությամբ քիչ թե շատ զբաղվող մարդիկ էին եղել։ Դժվար թե մինչ այդ, գողի մասին իմանալով, նրանք թույլ տային, որ դրամը նրա ձեռքում շարունակեր մնալ։ Հիսուսի լռության պարագայում հարցը միանգամայն այլ էր։ Նրա համար դրամի պահվելը կամ գողանալը կարևորություն չուներ։ Հիսուս ցանկանում էր բուժել արծաթասեր աշակերտի մոլությունը, դրամը ձեռքը տալով՝ կշտացնել նրա անհագուրդ ագահությունը։ Այնուամենայնիվ, իմանալով Հուդայի՝ մեղսագործ լինելու մասին, Հիսուս նրան երբեք բացահայտորեն չհանդիմանեց դրա համար։ Սբ. Գրիգոր Տաթևացին այս կապակցությամբ մի քանի պատճառներ է առաջադրում.
Գրեթե նույն է նաև մատնության պարագան։ Բանն այն է, որ Հուդայի պատկերացումները Ուսուցչի գործի մասին աղավաղված էին։ Այդպես էր նաև մյուս աշակերտների մոտ. նրանց համար դժվար էր փոխել բոլոր այն պատկերացումները, որ ունեին Մեսիայի գալուստի վերաբերյալ։ Փրկիչը նրանց պատկերացմամբ պիտի աշխարհ գար աշխարհիկ իշխանությամբ, որպես իրական թագավոր և պիտի ոչնչացներ բոլոր թշնամիներին ու չարին՝ ընտրյալ ազգի՝ հրեաների համար ապահովելով Հազարամյա երջանիկ թագավորությունը։ Ահա այսպիսի թագավորության և իշխանի բացակայությունը Հուդայի ներսում հիասթափություն է առաջացնում, նրա մեջ չարության զգացում ծնում և մղում դավաճանական քայլի։ Ավետարանը որպես մատնության հիմնական պատճառ և նպատակ տալիս է արծաթը, սակայն պնդել, թե Հուդան ղեկավարվում էր միայն ագահությամբ և արծաթասիրությամբ, նշանակում է անիրավացիորեն պարզունակացնել ավետարանական ողբերգությունը։ Քրիստոսը մատնիչին ընդունեց Տասներկուսի շարքը դարձյալ ներողամտությունից դրդված։ Հարցն այն է, որ Փրկիչը ոչ ոքից չէր խլում փրկվելու հնարավորությունը, ոչ մեկին չէր զրկում Իր խրատներից, ինչպես ասված է. «… նա իր արեգակը ծագեցնում է չարերի և բարիների վրա և անձրև է թափում արդարներիև մեղավորների վրա» (Մատթ. 5:45)։ Բացի այս, Քրիստոս Հուդային ընդունել էր Իր մոտ, քանի որ նրան այդ «հրամանը» տրվել էր Հորից՝ աղոթքի ժամանակ (Ղուկ. 6:12-13)։ Հուդայի մեղքն այն էր, որ նա չօգտվեց Քրիստոսի մերձավորությունից և ետ չկանգնեց իր նեղ-նյութական ակնկալիքներից։ Հետաքրքրական է այն, որ հենց ինքը՝ Հիսուսն էլ Հուդային, թեև ոչ բացահայտորեն, անվանում է սատանա՝ ասելով «ձեզանից մեկը սատանա է» (Հովհ. 6:71)։ Բացի վերը նշած Տասներկուսից, որ հետագայում պիտի դառնային քրիստոնեության տարածողներն աշխարհում, կային ևս 72 աշակերտներ (Ղուկ. 10:1), ինչպես նաև Հիսուսին հետևող մի հոծ բազմություն։ Քրիստոս երբեք չէր զլանում Իր քարոզները խոսել նաև վերջինների համար։ Ահա այդպիսի քարոզխոսություններից էր նաև Կափառնաումում խոսված քարոզը (Հովհ. 6:26-60), որի ժամանակ Քրիստոսի վարդապետությունն ալեկոծություն առաջ բերեց լսողներից շատերի մտքում և հոգում այնպես, որ շատերը հետ քաշվեցինև այլևս Նրա հետ չէին շրջում (հմմտ. Հովհ. 6:67)։ Հիսուս, իհարկե, քաջ գիտեր, որ այդպես է լինելու, ուստի դարձավ Տասներկուսինև հարցրեց, թե կարո՞ղ է արդյոք նրանք էլ միտք ունեն հեռանալու (Հովհ. 6:68)։ Վարդապետի հարցին առաջինը պատասխանում է միշտ անհամբեր ու բորբոքվող Պետրոսը .«Տե՛ր, ո՞ւմ մոտ պիտի գնանք։ Դու հավիտենական կյանքի խոսքեր ունես։ Եվ մենք հավատացինք և ճանաչեցինք, որ դու ես Քրիստոսը՝ Աստծու Որդին» (Հովհ. 6:69-70)։ Պետրոսի այս խոսքերին արձագանքեցին նաև ընկերները, նրանց հետ նաև Իսկարիովտացի Հուդան։ Երբ Հիսուս լսեց Իր ընտրյալների խոսքերը, նրանց ինչ-որ ձևով փորձեց հասկացնել, որ այդ խոսքերին այնքան էլ չի հավատում. «Չէ՞ որ ես եմ ընտրել ձեզ՝ Տասներկուսիդ. և ձեզանից մեկը սատանա է», - ասաց նա։ Աշակերտների վերաբերմունքին Հովհաննես Ավետարանիչը չի անդրադառնում, այլ միայն բավարարվում է ասելով, որ Հիսուս նկատի ուներ Հուդային (Հովհ 6:72) ։ Թե ինչո՛ւ է Բարձրյալի Որդին Իսկարիովտացուն անվանում «սատանա», սբ. Գր. Տաթևացին հիմնավորում է 4 պատճառներով.
Հիսուսի կողմից Հուդայի՝ սատանա անվանվելու վերաբերյալ կան մի քանի այլ մեկնություններ ևս։ Դրանցից մեկում, որ պատկանում է սբ. Եփրեմ Ասորուն, գրված է, որ Հիսուս այդպես է ասել, որպեսզի ներկաները հետագայում հասկանան, որ Փրկիչը ընտրել է մատնիչ աշակերտին՝ կանխավ իմանալով նրա՝ մատնիչ լինելու մասին, և չի տալիս մատնիչի անունը, քանզի չի ուզում վարկաբեկել նրան, եթե հանկարծ նա ապաշխարի։ Մեկ այլ մեկնությամբ Քրիստոս հայտնում է Իր գիտությունը մատնիչ-սատանայի մասին, որպեսզի Առաքյալները՝ որպես Քրիստոսին մշտապես հետևողներ, չընկնեն ավելորդ անձնապաստանության մեջ։ Նա հայտնում է, որ իրենց մեջ կա մեկը, որ շատ մոտ է գտնվում սատանային։ Իսկարիովտացու բոլոր քայլերն աստիճանաբար տանում էին Քրիստոսի մատնությանը, թեև ինքն էլ դեռևս պարզորեն չէր գիտակցում իր այդ նպատակը։
Մատնության նախադրյալներ
Հիսուսի կատարած բազում հրաշքները և հատկապես Ղազարոսին տրված հարությունը (Հովհ. 11:1-44) անհանգստություն էր պատճառում Նրա հակառակորդներին։ Հնարավոր է, որ ոմանք մասամբ ընդունում էին Քրիստոսի կատարած հրաշքների ճշմարտացիությունը, բայց միևնույն ժամանակ վախենում էին, որ դա կարող է ժողովրդական հուզում առաջ բերել, ինչն էլ իր հերթին, առիթ կտար հռոմեական իշխանություններին վերջնական հաշվեհարդար տեսնել հրեաների հետ։ Բացի այդ, որ ամենակարևորն է, նրանք Քրիստոսին չէին ընդունում որպես Մեսիա, որովհետև Հիսուս չէր համապատասխանում նրանց՝ Մեսիայի վերաբերյալ պատկերացումներին։ Նրանք իսկապես զգուշանում էին, որ Հիսուս կարող է ժողովրդական շարժման առաջնորդ դառնալև դրանով վնասել մի ամբողջ ազգի։ Ահա այս պատճառով Կայիափա քահանայապետի գլխավորությամբ քահանայապետական ժողով գումարվեց (Հովհ. 11:47-53), ուր վճռվեց ամեն գնով ասպարեզից հեռացնել Հիսուս Նազովրեցուն, քանզի «ավելի լավ է, որ մեկ մարդ մեռնի ժողովրդի համար, քան թե ամբողջ ազգը կորչի» (Հովհ. 11:50)։ Ասես ի պատասխան ժողովականների մտածմունքի՝ ժողովը դեռ չավարտած՝ անակնկալ լուր է տրվում, թե Հիսուսի աշակերտներից մեկը ցանկանում է տեսնել Կայիափային։
Այն ժամանակ, երբ Քրիստոս Ձիթենյաց լեռան վրա քարոզ էր խոսում Վերջին դատաստանի մասին (Մատթ. 25:31-46), Հուդան միայնակ քաղաք էր եկել՝ հավանաբար, մատակարարի իր պարտականությունները կատարելու։ Հասնելով Երուսաղեմ՝ նրա ականջին հասնում են լուրեր սանհեդրինի ժողովի և դրա կայացրած որոշումների մասին (Հովհ. 11:56)։ Թե նախապես չարություն նյութելով էր եկել քաղաք, կամ թե լսելով լուրը՝ Հուդան կողմնորոշվեց՝ ի՛նչ պիտի անի, Ավետարանը չի բացահայտում, բայց դրա մեջ երևում է, որ Հիսուսի դեմ կատարած այս քայլի հիմնական դրդողը դրամասիրությունն էր։ Ահա այդ արծաթասիրության դևի մասին է նշում Ղուկաս Ավետարանիչը՝ ասելով. «Ապա սատանան մտավ Իսկարիովտացի կոչված Հուդայի մեջ…» (Ղուկ. 22:3)։ Իսկապես, Հուդան, մտնելով դավադիրների մոտ, միանգամից հարցնում է. «Ի՞նչ կկամենաք ինձ տալ, որ ես նրան ձեզ մատնեմ» (Մատթ. 26:15)։ Սանհեդրինի անդամները Հուդային դրամ՝ արծաթ են խոստանում (Մարկ. 14:11, Ղուկ. 22:5), ինչի մասին Մատթեոսն ավելի ստույգ ասում է, թե երեսուն արծաթ էր (Մատթ. 26:15)։ Հուդան միայն մի բան է պարտավորվում անել՝ Ուսուցչին մատնել «ամբոխից մեկուսի» (Ղուկ. 22:6)։ Ամենայն հավանականությամբ, պայմանավորվում են նաև մատնությունն իրագործել Զատկական տոներից հետո, ինչպես իրենք՝ քահանայապետներն էլ էին որոշել (Մատթ. 26:5, Մարկ. 14:2)։ Հարցը վերջնականապես ճշտելուց հետո Հուդան վերադառնում է Վարդապետի մոտ՝ ձևացնելով, թե ոչինչ չի եղել, բայց մտքում միշտ հնար որոնելով Տիրոջը մատնելու համար։
Երեսուն արծաթ
Հին Օրենքում երեսուն արծաթը ստրուկի արյան գինն էր, ինչպես Հնգամատյանում է գրված. «Եթե ցուլը մի ստրուկի կամ ստրկուհու հարվածի, ցլատերը նրա տիրոջը երեսուն սիկղ արծաթ թող վճարի, իսկ ցուլը թող քարկոծվի» (Ելք 21:32)։ Մարգարեություններում երեսուն արծաթը հավասար է մշակի մեկ տարվա ամբողջ վարձին (Զաք. 11:12)։ Եվ ավելի ներքևում պիտի տեսնենք, թե երեսուն արծաթ արժեր բրուտների ագարակի չափ հողատարածությունը (Մատթ. 27:7)։ Թե ի՛նչ դրամական արժեք ուներ երեսուն արծաթն այն ժամանակ, դժվար է ասել, սակայն Ավետարանից երևում է, որ այդ գումարը Հուդայի համար չափավոր և անգամ էական գումար էր, քանզի Հուդան, որ հավանաբար չէր էլ ակնկալում այդքան ստանալ, առանց սակարկության համաձայնում է դրան։ Երեսուն արծաթը, որ մեկ ստրուկի արժեքն էր Հին Ուխտում, այստեղ սիմվոլիկ նշանակություն է ստանում, քանի որ Իսկարիովտացին այդպիսով ինքն է հավասարվում ստրուկի, որի «տերը» ոչ թե Հիսուսն է՝ Աստված, այլ՝ դրամը՝ արծաթը (հմմտ. Մատթ. 6:24, Ղուկ. 16:13)։
Մեկնիչների մի մասի կարծիքով հովվապետները ստրուկին հավասար գին նշանակեցին՝ ի նշան Հիսուսի հանդեպ իրենց արհամարհանքի, մյուսների ենթադրությամբ երեսուն արծաթը խորհրդանշական թիվ է, որ նշանակում է կրոնուրացություն, ինչպես Զաքարիայի մարգարեությունում է գրված. «Ես նրանց ասացի. «Եթե ձեր աչքին հաճելի է թվում, ապա տվե՛ք իմ վարձը, իսկ եթե՝ ոչ, ասացե՛ք»։ Եվ նրանք կշռեցին իմ վարձը՝ երեսուն արծաթ։ Տերն ինձ ասաց.«Դու բովի մեջ գցիր դա, քննի՛ր, թե այն փորձվա՞ծ է արդյոք այնպես, ինչպես ես, որ փորձվեցի նրանց կողմից իրենց համար»։ Ես վերցրի երեսուն արծաթըև Տիրոջ Տանը գցեցի բովի մեջ» (Զաք. 11:12-13) :
Հուդան մատնում է Հիսուսին
Ավետարանը չի տեղեկացնում, թե ի՛նչ արեց Հիսուսը Ձիթենյաց լեռան քարոզից հետո՝ մինչև Զատկական ընթրիք ընկած ժամանակահատվածում։ Համատես հեղինակները միանգամից հայտնում են ընթրիքի նախապատրաստության մասին (Մատթ. 26:17-19, Մարկ. 14:12-16, Ղուկ. 22:14), որից անմիջապես հետո նշում են, որ Տասներկուսը Տիրոջ հետ սեղան նստեցին (Մատթ. 26:20, Մարկ. 14:17, Ղուկ. 22:14)՝ Զատկական ընթրիքն ուտելու, ինչպես Մովսեսի Օրենքն էր պահանջում (Ելք 12:1-14)։
Վերջացնելով ընթրիքը և տալով վերջին պատվիրանները՝ Վարդապետն աշակերտների հետ ելնում է վերնատնից և ուղղվում Գեթսեմանի պարտեզ, ինչպես մարգարեն մարգարեացել էր. «Այն օրը նրա ոտքերը պիտի կանգնեն Ձիթենյաց լեռան վրա՝ Երուսաղեմի դիմաց, արևելյան կողմը. Ձիթենյաց լեռը պիտի պատռվի…» (Զաք. 14:4)։ Պետք չէ կարծել, թե Հիսուս վերնատնից դուրս ելավ՝ նպատակ ունենալով փախչել։ Ընդհակառակը, Նա գնաց մի տեղ, որ Հուդային քաջ հայտնի էր (Հովհ. 18:2) : Հասնելով Գեթսեմանի պարտեզ՝ Հիսուս պատվիրեց տասնմեկից առանձնացրած երեք աշակերտներին՝ Պողոսին, Հովհաննեսինև Հակոբոսին, աղոթել և ինքն էլ առանձնացավ աղոթքի (Մատթ. 26:36-39, Մարկ. 14:32-36, Ղուկ. 22:40-42)։ Ավետարանը բնավ ոչինչ չի ասում, թե ի՛նչ արեց Հուդան վերնատնից դուրս գալուց հետո՝ մինչև Գեթսեմանի հասնելը։ Հուդայի և քահանայապետների վերջնական համաձայնությամբ դավաճանությունը պիտի գործադրվեր Զատկից հետո, ուստի խորհուրդը պիտի գաղտնի մնար, չհասներ Հիսուսի ականջին, որպեսզի Հիսուս խույս չտար։ Բացի այդ, ամեն ինչ պիտի արվեր անաղմուկ՝ ուխտավորների հեռանալուց հետո։ Սակայն Զատկական ընթրիքի ընթացքում տեղի ունեցած միջադեպը խախտեց այդ ծրագիրը։ Դավադրությունը գաղտնի չէր մնացել։ Հիսուս գիտեր և կարող էր Իրեն ազատել վտանգից, ինչի արդյունքում հօդս էին ցնդելու Հուդային խոստացած երեսուն արծաթները։ Ուստի Հուդան, դուրս գալով վերնատնից, շտապում է Կայիափայի մոտ։ Հուդան Հիսուսի տեղը գիտեր, կարող էր ճշտել նաև մեկնելու վայրը, չնայած որ նա գուշակում էր, թե ո՛ւր պիտի գնար Վարդապետը, ուստի, եթե առանց ժամանակ կորցնելու պատրաստեին համապատասխան մարդկանց, ինքը կառաջնորդեր նրան այնտեղ, ուր Հիսուսն էր, և կկատարեր իր հանձնարարությունը։ Անմիջապես հրամայվում է կազմել ձերբակալության գնացողների խումբը, որ պիտի շարժվեր այնտեղ, ուր կառաջնորդեր Հուդան։
Հիսուսի տագնապի ժամերն անցել էին, աղոթքն ավարտվել էր, երբ Նա նկատեց ձերբակալության եկող խմբին և նրանց հետ Հուդային՝ Տասներկուսից մեկին (Մատթ. 26:47, Մարկ. 14:43, Ղուկ. 22:47, Հովհ. 18:2-3) : Հետաքրքիր է, որ համատես Ավետարանների բոլոր երեք հեղինակներն էլ Հուդայի վերաբերյալ տալիս են «Տասներկուսից մեկը» արտահայտությունը։ Բանն այն է, որ Հուդայի քայլը նրանց համար ինչ-որ անըմբռնելիև ծայրահեղ հրեշային արարք էր։ Հուդան իր գաղտնի ծրագրած մատնությունն այժմ բացահայտորեն իրագործում էր։ Նա եկել էր՝ իր հետ բերելով «բազում ամբոխ» (Մատթ. 26:47), որի նպատակն էր ձերբակալել Փրկչին։
Մատնիչը նախապես որոշակի պայմանավորվածության էր եկել ամբոխի հետ.նա պիտի մոտենար և մտերմաբար համբուրեր Քրիստոսին, ինչն էլ պիտի նշան լիներ զորախմբի համար, թե ո՛վ է Քրիստոսը (Մատթ. 26:48, Մարկ. 14:44, Ղուկ. 22:47)։ Հուդան, կեղծավոր սիրալիրությամբ մոտենալով Տիրոջը, կանչում է. «Ողջո՜ւյն Վարդապե՛տ» (Մատթ. 26:49)։ Նա համբուրեց Քրիստոսին։ «Ընկե՛ր, սրա՞ համար դու եկար» (Մատթ. 26:50), - հարցնում է Քրիստոսը, - Հուդա՛, համբուրելո՞վ ես մատնում մարդու Որդուն» (Ղուկ. 22:48)։ Հուդան ոչինչ չի պատասխանում։ Հիսուս չի սպասում պատասխանին, մոտենում է զինվորներից, քահանաներից կազմված խմբին և բացահայտում, որ ինքն է Քրիստոսը։ Երբ Հիսուս երկրորդ անգամ է կրկնում, որ ինքն է Նազովրեցի Հիսուսը (Հովհ. 18:4-9), զինվորները ձերբակալում են Նրան (Մատթ. 26:50, Մարկ. 14:46)։
Հուդայի ինքնասպանությունը
Մատնությունից հետո մինչև Հուդայի հուսահատությունն (Մատթ. 27:3-10) ընկած միջոցում մատնիչի մասին տեղեկություններ Ավետարանը չի տալիս։
Հուսահատության դրվագին Մատթեոս Ավետարանիչն անդրադարձել է Հիսուսին Կայիափա քահանայապետի մոտից Պիղատոսի պալատ (Մատթ. 27:1-2) տանելու միջոցին։ Սակայն Մատթեոսը սա, ըստ երևույթին, պատմում է որպես միջանկյալ պատմություն։ Այս եզրակացությունն առաջ է գալիս այն ենթադրությունից, որ քանի դեռ Փրկիչը վերջնականապես չէր խաչվել, դժվար թե Հուդայի ներսում արթնանար խղճի զգացումը։ Այն վերջնական և վճռական պիտի լիներ միայն Փրկչի՝ խաչ բարձրանալուց հետո։
Մեդիու Կապիբարիբիի գավառ
Մեդիու Կապիբարիբիի գավառ (Microrregião do Médio Capibaribe), գավառ Բրազիլիայի Պերնամբուկու նահանգում։ Մտնում է Պերնամբուկու նահանգի գյուղատնտեսական շրջան (մարզ)ի մեջ։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Պերնամբուկու նահանգի գավառներ
Զավոդի (գյուղ, Իզյումի շրջան)
Զավոդի (Заводи), գյուղ Ուկրաինայի Խարկովի մարզի Իզյումի շրջանում։ Հիմնադրվել է 1723 թվականին։
2001 թվականի տվյալներով Զավոդի գյուղում բնակվում էր 516 մարդ։ Բնակավայրը զբաղեցնում է 1,46 կմ² տարածք։ Բնակչության խտությունը կազմում էր 353,42 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Իզյումի շրջանի բնակավայրեր Կատեգորիա:Ուկրաինայի գյուղեր Կատեգորիա:1723 թվականին հիմնադրված բնակավայրեր
Ղիվաթայմ
Ղիվաթայմ (גִּבְעָתַיִם, բառացիորեն՝ «Երկու բլուր»), քաղաք Իսրայելում՝ Թել Ավիվի արևելքում։ Այն Գուշ Դանի շրջանի մի մասն է։ Ղիվաթայմը հիմնադրվել է 1922-ին երկրորդ ալիայի ներգաղթյալների կողմից։ Բնակչությունը՝ ։
Քաղաքի անունը նշանակում է «երկու բլուր», քանի որ հիմնադրվել է երկու (Բորոչով և Կոզլովսկի) բլուրների վրա։ Կոզլովսկին Գուշ Դանի շրջանում ամենաբարձր բլուրն է ՝ ծովի մակարդակից 85 մետր բարձրության վրա։ Քաղաքը ընդարձակվեց 1930-ականներին, այդ իսկ պատճառով այսօր այն փաստացի տեղակայված է 4 բլուրների ՝ Բորոչով, Կոզլովսկի, Երկաթուղու աշխատողների և Ռամբամ բլուրների վրա։
Հին ժամանակներ
Ղիվաթայմի տարածքում գտնվող հնագիտական ավերակները փաստում են, որ այստեղ մարդիկ բնակվել են դեռևս էնեոլիթի ժամանակաշրջանից։
Նորագույն ժամանակաշրջան
Ժամանակակից քաղաքը հիմնադրվել է 1922 թվականի ապրիլի 2-ին երկրորդ ալիայի 22 ներգաղթյալների կողմիվ Դավիթ Շնայդերմանի գլխավորությամբ։ Խումբը գնել է 0․3 կմ2 տարածք Թել Ավիվի արվանձանում, որը հետագայում դարձավ Բորոչովի թաղամասը՝ երկրի առաջին աշխատավորական թաղամասը։ Այն անվանվել է Պոալեյ Սիոն բանվորական կուսակցության հիմնադիր Դով Բեր Բորոչովի անվամբ։ Ավելի ուշ խմբին միացան ևս 70 ընտանիքներ ՝ ստանալով ավելի փոքր հողամասեր։ Հողը ձեռք է բերվել իրենց անձնական խնայողություններով, բայց նաև կամավոր փոխանցվել է Հրեական ազգային հիմնադրամին, որը ժամանակին հիմնում էր հրեական բնակավայրներ՝ պահպանելով ազգային սոցիալական համոզմունքները։
Ժամանակի ընթացքում զարգացան ավելի շատ թաղամասեր՝ Շեյնկին, Գիվատ Ռամբամ, Կիրյաթ Յոսեֆ և Արլոզորով։ Այս բոլոր թաղամասերը միավորվել են տեղական խորհուրդ ստեղծելու համար 1942 թվականի օգոստոսին։ Ղիվաթայմը քաղաք հռչակվեց 1959 թվականին։
Աշխարհագրություն
Ղիվաթայմը գտնվում է Թել Ավիվի արևելքում և հյուսիսից ու արևելքից սահմանակից է Ռամատ Գանին։
Կրթություն
Ղիվաթայմն ունի 41 մանկապարտեզ, 9 հիմնական դպրոց և 4 ավագ դպրոց։ Քաղաքապետ Ռուվեն Բեն-Շահարը նախաձեռնել է ավագ դպրոցի քննությունների օժանդակության հատուկ ծրագիր, որը 3 տարի անց 11%-ով բարձրացրել է ավագ դպրոցի ավարտական քննության ցուցանիշները 2010-ին։
Քաղաքաշինություն
Ղիվաթայմում կառուցվող Եվրոկոմ աշտարակը 70 հարկանի երկնաքեր է, որն ավարտից հետո կլինի Իսրայելի ամենաբարձր շենքը։ Այն մի համալիրի մաս է, որն իր մեջ ներառում է չորս բնակարանային աշտարակներ և 50 հարկանի գրասենյակային շենք։ Մի մեծ հրապարակ կմիանա շրջակա տարածքներին կամուրջներով և ստորգետնյա թունելներով։ Համալիրը տեղակայված կլինի Ռամաթ Գանի և նրա Ադամանդի փոխանակման շրջանի մերձակայքում ։ Բացի Եվրոկոմ աշտարակից, քաղաքում նախատեսվում են բարձրորակ այլ ծրագրեր։ Ըստ Ղիվաթայմի նախկին քաղաքապետ Ռուվեն Բեն-Շահարի՝ քաղաքապետարանի քաղաքականությունը քաղաքի արտաքին ծայրերում բարձրահարկ շենքերի շինարարությանը խթանելն է ։
Քաղաքապետեր
Ռուվեն Բեն-Շահարը «Քադիմայից» առաջին թեկնածուն էր, որը հաղթեց քաղաքային ընտրություններում, և առաջին քաղաքապետը Ղիվաթայմում, որը Իսրայելի Լեյբորիստական կուսակցությունից չէր։
Ծանոթագրություններ
Կատեգորիա:Իսրայելի քաղաքներ
Օշչև
Օշչև (Ощів), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1545 թվականին։
Լեմնոս
Լեմնոս, կղզի Եգեյան ծովի հյուսիսային մասում, Հունաստանի տարածքում։ Տարածությունը 482 կմ2 է, բարձրությունը՝ մինչև 43 մ։
Անվանում
Անվանումն առաջացել է փյունիկերեն «սպիտակ» բառից․ փյունիկեցի ծովագնացների վրա մեծ տպավորություն է գործել պեմզայից կազմված մի բլուր ։
Ծանոթագրություններ
Կատեգորիա:Հունաստանի կղզիներ Կատեգորիա:Կղզիներ այբբենական կարգով Կատեգորիա:Եգեյան ծովի կղզիներ
Դալար (Հալեպի նահանգ)
Դալար, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Արևմտյան Հայաստանի գյուղեր
(3194) Դորսեյ
Միջին հեռավորությունը Արեգակից կազմում է 3,009059 ա. մ., առավելագույնը մոտենում է 2,6961 ա. մ. հեռավորության վրա և հեռանում 3,322 ա. մ. ։ Արեգակի շուրջ մեկ ամբողջական պտույտ է կատարում 1906,53 երկրային օրվա ընթացքում, իր ուղեծրով շարժվելով միջինում 0,188824 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,96° անկյուն։